# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/18-01/03

URBROJ: 2137-33-01-18-2

Sokolovac, 12.06.2018.

*Z A P I S N I K*

sa ***4. sjednice Vijeća roditelja*** Osnovne škole Sokolovac održane dana 12.06.2018. godine u 17,00 sati u prostoriji škole, učionica glazbene i likovne kulture.

Sjednicu Vijeća roditelja sazvao je i sjednici predsjedava Goran Dević, predsjednik ( dalje u tekstu: Predsjedavatelj sjednice)

Sjednici prisustvuje 5 članova Vijeća roditelja:

Anita Žerjav, predstavnica 1.r.,Sanja Savić, predstavnica 5.b. razreda, Blaženka Kos, predstavnica 7.a razreda, Goran Dević, predstavnik 8. Razreda i Marina Bugarin Knežević, predstavnica PŠ Srijem

Sjednici nisu prisustvovali: Ana Jelak, predstavnica 2.r., Mirko Vojvodić, predstavnik 3.r, Slađana Vincek, predstavnica 4.r, Dražen Katalenić, predstavnik 5.a r, Iva Miličević, predstavnica 6.a r, Alma Lukan, predstavnica,Marina Mar, predstavnica 7.b r, Gordana Petani, predstavnica PŠ Srijem,Marina Borović, predstavnica PŠ Velika Mučna, Biljana Ban, predstavnica Pš Velika Mučna , Martina Križek, predstavnica PŠ Mala Mučna i Dejan Mrzlečki, predstavnik PŠ Mala Mučna, Milan Podravac, predstavnik PŠ Velika Mučna, i Slađana Stojanović, predstavnica PŠ Veliki Botinovac.

Predsjedavatelj sjednice konstatira da sjednici ne prisustvuje potrebna većina članova, prisutno je 5 od 19 članova izabranih u Vijeće roditelja za školsku godinu 2017./2018., ali predlaže da ravnatelj održi sjednicu, ali se neće donositi odluke jer nema potrebne većine

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 3. sjednice Vijeća roditelja od 09.03.2018.;
2. Izvješće o radu škole i provedenim aktivnostima tijekom drugog polugodišta;
3. Najava najvažnijih aktivnosti škole do početka sljedeće školske godine;
4. Ostala aktualna pitanja;
5. Razno.

Budući da nije bilo drugih prijedloga ni primjedbi ravnatelj daje na usvajanje predloženi dnevni red, članovi Vijeća roditelja jednoglasno su prihvatili predloženi dnevni red te prešli na rad po istome.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević

**Točka 1.**

Pod točkom 1. Usvajanje zapisnika s 3. sjednice Vijeća roditelja od 03.09.2018. Predsjedavatelj sjednice moli tajnicu da pročita zapisnik s prethodne sjednice.

**Točka 2.**

Pod točkom 2. Izvješće o radu škole i provedenim aktivnostima tijekom drugog polugodišta Predsjedavatelj sjednice daje riječ ravnatelju koji informira prisutne o svim događajima i provedenim aktivnostima u drugom polugodištu školske godine 2017./2018 vezano uz nastavu i izvannastavne aktivnosti.

Održana su županijska natjecanja na kojima je škola imala predstavnike na geografiji, njemačkom jeziku i Lidranu. Učenici i učenice su sudjelovali na državnom natjecanju iz Sportske gimnastike. Učenici su sudjelovali na natjecanju Klokan bez granica i jedan učenik ima najbolji rezultat u državi.

Učenici su sudjelovali na festivali matematike u Koprivnici, na međuopćinskom natjecanju iz Crvenog križa. Održan je susret Vijeća učenika naše škole i OŠ Braća Radić iz Koprivnice, Obilježen je Dan darovitih učenika, Dan šarenih čarapa, Dan škole, Zelena čistka. Održane su izvanučioničke nastave u Zagreb, Koprivnicu, Kalnik, Višnjicu. Održani su upisi u prvi razred, upisuje se 22 prvačića.

50 posto učenika je položilo ispite Hak za poznavanje propisa za vožnju bicikla.

Nataša Karlovčec knjižničarka dobila je nagradu za najknjižničara u regiji. Ravnatelj moli informaciju od roditelja vezano uz pregled podataka u e-imeniku

Sve informacije o aktivnostima i događajima se redovito objavljuju na internet stranici škole.

**Točka 3.**

Pod točkom 3. Najava najvažnijih aktivnosti škole do početka sljedeće školske godine Predsjedavatelj sjednice daje riječ ravnatelju koji obrazlaže da je održan sastanak Eko odbora i dogovoren je način uređenja okoliša jer do sad su samo posađene ptuje.

Nekoliko učenika će biti upućeno na dopunski rad, a po potrebi na popravni ispit.

Tijekom ljeta izvodit će radovi, izmjena stolarije u PŠ Veliki Botinovac i PŠ Mala Mučna, promjena u grijanju te završetak unutarnje stolarije u Sokolovcu. Očekuje se računalna oprema kojom će se opremiti informatička učionica do kraja te dosta novog namještaja ovisno o potrebama u matičnoj i područnim školama.

**Točka 4.**

Pod točkom 4. Ostala aktualna pitanja Predsjedavatelj sjednice daje riječ ravnatelju koji obrazlaže da je početak nastavne godine 03. rujna. Planirano je ustrojem 18 razrednih odjela, u PŠ Mala Mučna biti će samo 1 RO , trorazredna kombinacija, u matičnoj školi jedan peti razred i dva osma razreda u odnosu na ovu školsku godinu.

Ravnatelj napominje da škola radi tijekom ljeta u redovnom radnom vremenu i roditelji ako imaju potrebe mogu obaviti pojedine poslove

**Točka 5.**

Pod točkom 5.Razno nije bilo pitanja ni rasprave, sjednica je završena u 18.30. sati.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević